《竹庵》
明代·郭廑

高士何年赋考槃，半庵脩竹带飞湍。窗迎嶰谷三春霁，幔捲湘潭五月寒。

鹤立静依青翡翠，凤吟曾上碧琅玕。好期澹月凉云夕，曲尽瑶琴白雪弹。

作者简介：郭廑，字敬夫，福州人，有《镜湖清唱》。徐兴公云：敬夫，吾乡隐君子，百年来罕有知者。其《题青铺岭绝句》云：“家林想在空濛外，一带螺江隐翠微”。又有“门前湖白与山青，分携空过白湖亭”之句。其所居当在白湖螺浦之间，与赵景哲相邻并也。